यह उपन्यास "प्रॅल्यूड टू फ़ाउन्डेशन" (Prelude to Foundation, अर्थ: फ़ाउन्डेशन का पूर्वरंग) के नाम से छपा था। इसकी कथा साम्राज्य के ट्रैन्टर (Trantor) नामक राजधानी ग्रह पर शुरू होती है, जिसपर इस हद तक इमारतें बनी हुई हैं कि एक चप्पा ज़मीन भी नज़र नहीं आती। हैरी सॅल्डन एक अध्यात्मिक भाषण देता है जिस से यह ज़ाहिर हो जाता है कि गणित के प्रयोग से भविष्य बताया जा सकता है। सम्राट के जासूस और ग़ुन्डे फ़ौरन सॅल्डन के पीछे लग जाते हैं जिस से उसे और उसकी डोर्स वॅनबिलि (Dors Venabili) नामक स्त्री साथी को छुपना पड़ता है। सॅल्डन का एक सहायक, चॅट्टर हम्मिन (Chetter Hummin), उन्हें ट्रैन्टर पर जगह-जगह ले जाकर छुपाता है। सॅल्डन को अपने नए गणित पर ख़ुद अधिक भरोसा नहीं है लेकिन चॅट्टर हम्मिन उसपर इसे विकसित करने पर ज़ोर डालता है। सॅल्डन इसी ग्रह पर स्थित भिन्न-भिन्न संस्कृतियों से परिचय पाकर फ़ैसला करता है कि उन्हीं को आधार-सामग्री बनाकर मनोविज्ञान-इतिहास को विकसित करेगा।

फ़ाउन्डेशन
दूसरी संस्था
फ़ाउन्डेशन का पूर्वरंग
फ़ाउन्डेशन और पृथ्वी